CELEX: 62008CA0447
Language: et
Date: 2010-07-08 00:00:00
Title: Kohtuasi C-447/08 ja C-448/08: Euroopa Kohtu (neljas koda) 8. juuli 2010 . aasta otsus (Svea hovrätt eelotsusetaotlus — Rootsi) — kriminaalasi Otto Sjöberg (C-447/08) ja Anders Gerdin (C-448/08) süüdistuses (Teenuste osutamise vabadus — Hasartmängud — Hasartmängude korraldamine Internetis — Teistes liikmesriikides korraldatud mängude propageerimine — Tegevused, millega võivad tegeleda ainult avalik-õiguslikud või mittetulunduslikud asutused — Kriminaalkaristused)

28.8.2010   
            
            
               ET
            
            
               Euroopa Liidu Teataja
            
            
               C 234/8
            
         Euroopa Kohtu (neljas koda) 8. juuli 2010. aasta otsus (Svea hovrätt eelotsusetaotlus — Rootsi) — kriminaalasi Otto Sjöberg (C-447/08) ja Anders Gerdin (C-448/08) süüdistuses
   (Kohtuasi C-447/08 ja C-448/08) (1)
   
   (Teenuste osutamise vabadus - Hasartmängud - Hasartmängude korraldamine Internetis - Teistes liikmesriikides korraldatud mängude propageerimine - Tegevused, millega võivad tegeleda ainult avalik-õiguslikud või mittetulunduslikud asutused - Kriminaalkaristused)
   2010/C 234/12
   Kohtumenetluse keel: rootsi
   
      Eelotsusetaotluse esitanud kohus
   
   Svea hovrätt
   
      Põhikohtuasja menetluse pool
   
   Otto Sjöberg (C-447/08) ja Anders Gerdin (C-448/08)
   
      Ese
   
   Eelotsusetaotlus — Svea hovrätt — EÜ artiklite 12, 43, 49 ja 54 tõlgendamine — Siseriiklikud õigusnormid, mis kriminaalkaristuse ähvardusel keelavad loteriis osalemise propageerimise üksnes juhul, kui seda loteriid korraldatakse teises liikmesriigis
   
      Resolutsioon
   
   
               1.
            
            
               EÜ artiklit 49 tuleb tõlgendada selliselt, et sellega ei ole vastuolus liikmesriigi sellised õigusnormid, nagu on kõne all põhikohtuasjas, mis keelavad suunata selle liikmesriigi elanikele reklaami hasartmängude kohta, mida eraettevõtjad mõnes teises liikmesriigis korraldavad tulu saamise eesmärgil.
            
         
               2.
            
            
               EÜ artiklit 49 tuleb tõlgendada selliselt, et sellega on vastuolus liikmesriigi õigusnormid, mis allutavad hasartmängud ainuõiguste süsteemile ja mille kohaselt karistatakse mõnes teises liikmesriigis korraldatud hasartmängude propageerimise eest rangemalt kui ilma loata selle liikmesriigi territooriumil korraldatud hasartmängude propageerimise eest. Eelotsusetaotluse esitanud kohtu ülesanne on kindlaks teha, kas põhikohtuasjas kõne all olevate siseriiklike õigusnormide puhul on olukord selline.
            
         
      (1)  ELT C 327, 20.12.2008.